พระเจ้าฮโยจง

พระเจ้าฮโยจง (เกาหลี: 효종 ; จีน: 孝宗 พ.ศ. 2162 ถึง พ.ศ. 2202) เป็นกษัตริย์องค์ที่ 17 (พ.ศ. 2192 ถึง พ.ศ. 2202) แห่งราชวงศ์โชซ็อน ในรัชสมัยของพระองค์โชซ็อนต้องทำสงครามกับรัสเซียตามคำขอของราชวงศ์ชิง และทรงมีแผนการที่จะบุกจีนแก้แค้นสงครามกับแมนจูแต่สวรรคตเสียก่อน องค์ประกันของราชวงศ์ชิง เมื่อองค์ชายนึงยางพระบิดาได้รับบัลลังก์ขึ้นครองราชย์เป็นพระเจ้าอินโจในพ.ศ. 2166 ด้วยการยึดอำนาจของฝ่ายตะวันตก พระโอรสทั้งสองก็ได้เข้าวังและได้รับแต่งตั้งเป็นเจ้าชายรัชทายาทโซฮย็อนและเจ้าชายพงนิม แต่นโยบายที่เข้าข้างราชวงศ์หมิงของฝ่ายตะวันตกทำให้โชซ็อนต้องทำสงครามกับราชวงศ์ชิง ในพ.ศ. 2170 ถึง พ.ศ. 2179 ผลคือโชซ็อนตกเป็นเมืองขึ้นของแมนจูต้องส่งบรรณาการให้ และเจ้าชายทั้งสองต้องไปเป็นตัวประกันที่เมืองเฉิ่นหยาง บ่อยครั้งที่หวงไท่จี๋สั่งให้องค์ชายทั้งสองช่วยรบกับมองโกล แต่เจ้าชายพงนิมทรงเห็นว่าพระชนม์ชีพของเจ้าชายโซฮย็อนนั้นสำคัญ เพราะจะต้องทรงเป็นกษัตริย์ต่อไป เจ้าชายพงนิมจึงออกรบแทนพระเชษฐาอยู่หลายครั้ง พ.ศ. 2187 ราชวงศ์ชิงยึดปักกิ่งได้ เจ้าชายทั้งสองก็ได้เดินทางไปประทับทับที่ปักกิ่ง ซึ่งเจ้าชายโซฮย็อนได้พบกับอดัมส์ แชล มิชชันนารีชาวเยอรมัน ซึ่งเป็นบุคคลสำคัญในการเผยแพร่อารยธรรมตะวันตกในจีน องค์ชายโซฮย็อนทรงประทับใจในวิทยาการตะวันตกต่าง ๆ เมื่อทรงกลับไปยังโชซ็อนในพ.ศ. 2188 ก็ทรงขัดแย้งกับพระเจ้าอินโจ ซึ่งทรงมีความคิดอนุรักษนิยม จนเจ้าชายโซฮย็อนสวรรคต พระเจ้าอินโจทรงรับสั่งให้จัดการพิธีศพอย่างรวดเร็วและกล่าวหาชายาของเจ้าชายโซฮย็อนว่าเป็นฆาตกรและสั่งประหาร นักประวัติศาสตร์คาดว่าพระเจ้าอินโจน่าจะทรงเป็นผู้สังหารเอง ต่อมาได้รับการสถาปนาขึ้นเป็นพระรัชทายาท หรือ วังเซจา (王世子 왕세자) เมื่อพระเจ้าอินโจสวรรคตในพ.ศ. 2192 เจ้าชายพงนิมจึงกลับมาโชซ็อน ขึ้นครองราชย์เป็นพระเจ้าฮโยจง อิทธิพลของซงชียอล การเป็นองค์ประกันในจีนทำให้พระเจ้าฮโยจงทรงคิดแค้นพวกแมนจู จึงทรงวางแผนที่จะบุกราชวงศ์ชิงโดยเริ่มจากการสะสมกำลังทัพและอาวุธต่าง ๆ สร้างป้อมปราการตามริมแม่น้ำยาลู ทรงเรียงพระอาจารย์ซงชียอลจากฝ่ายตะวันตก ซึ่งเป็นตัวตั้งตัวตีในการบุกราชวงศ์ชิงมารับราชการ ซงชียอลยึดมั่นในหลักการขงจื้อของจูจื่อ ปราชญ์สมัยราชวงศ์ซ่ง ว่าเป็นหลักการที่ถูกต้องเพียงหนึ่งเดียว หากใครกล้าติเตียนหรือขัดแย้งกับหลักการของจูจื่อ จะถูกปลดจากต่ำแหน่งและเนรเทศ อิทธิพลของซงชียอลทำให้จูจื่อเป็นปราชญ์หนึ่งเดียวของโชซ็อนไปหลายร้อยปี และได้รับการนับถือมากกว่าตัวขงจื้อเองเสียอีก แต่ก็มีขุนนางฝ่ายใต้ที่เห็นว่าซงชียอลงมงายกับหลักการของจูจื่อมากเกินไป ภายใต้การนำของยุนฮยู ต่อต้านอำนาจของซงชียอลและฝ่ายตะวันตก แฮ็นดริก ฮาเมิล ในพ.ศ. 2196 แฮ็นดริก ฮาเมิล (Hendrick Hamel) พนักงานบัญชีบริษัทอินเดียตะวันออกของฮอลันดา และลูกเรืออีก 30 กว่าคนถูกพายุพัดมาเกยฝั่งที่เกาะเชจูขณะกำลังเดินทางไปญี่ปุ่น ชาวโชซ็อนที่เห็นชาวตะวันตกเป็นครั้งแรกต่างพากันหวาดกลัว ทั้ง ๆ ที่ฝ่ายฮาเมิลน่าจะเป็นคนที่หวาดกลัวมากกว่า ขณะของฮาเมิลถูกพระเจ้าฮโยจงจับขังเป็นทาส และบังคับให้สร้างปืนเพื่อใช้รบกับแมนจู จนไม่มีวี่แววว่าจะได้รับการปล่อยตัว ในพ.ศ. 2206 หลังจากถูกขังมา 13 ปี ฮาเมิลก็หลบหนีออกมาจากอาณาจักรฤๅษีนี้ได้ สงครามกับรัสเซีย ในพ.ศ. 2197 ราชวงศ์ชิงขอให้โชซ็อนส่งทัพไปช่วยรบกับรัสเซีย กองทัพผสมจีนโชซ็อนชนะทัพรัสเซียในการรบที่ฮูตง และในพ.ศ. 2201 ชนะรัสเซียที่แม่น้ำซุงการี สงครามกับรัสเซียเป็นสงครามครั้งสุดท้ายที่ใช้กำลังพลเป็นจำนวนมากตลอดช่วงเวลาที่เหลือของราชวงศ์โชซ็อน พระเจ้าฮโยจงทรงวางแผนที่จะบุกจีน เป็นความใฝ่ฝันสูงสุดในพระชนม์ชีพของพระองค์ แต่เสด็จสวรรคตไปเสียก่อนในพ.ศ. 2202 บทความที่ตีพิมพ์ในวารสารการแพทย์ในมหาวิทยาลัยสตรีอีฮวา ตั้งข้อสังเกตว่าพระเจ้าฮโยจงทรงพระประชวรเป็นโรคเบาหวานและอาจเสด็จสวรรคตจากการติดเชื้อจากโรคเบาหวาน พระนามเต็ม สมเด็จพระราชา ฮโยจง แทโจ ฮุมชอน ดัลโด ควางก๊ก ฮงยอล ซอนมุน จางมู ซินซอง ฮโยนิน มยองอึย จองด็อก แห่งเกาหลี พระบรมวงศานุวงศ์ พระราชบิดา: พระเจ้าอินโจ พระราชมารดา: พระนางอินย็อล ตระกูลฮัน แห่งชองจู (인렬왕후 한씨) พระมเหสี พระนางอินซ็อน ตระกูลจาง แห่งท็อกซู (인선왕후 장씨) พระสนม พระสนมอันบิน ตระกูลอี แห่งคยองจู (안빈 이씨) พระสนมซุกอึย ตระกูลคิม(숙의 김씨) พระสนมซุกวอน ตระกูลจอง (숙원 정씨) พระราชโอรส พระเจ้าฮย็องจงแห่งโชซ็อน พระราชโอรสของพระนางอินซ็อน ตระกูลจาง แห่งท็อกซู พระราชธิดา เจ้าหญิงซุกชิน (숙신공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกอัน (숙안공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกมย็อง (숙명공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกฮวี (숙휘공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกจ็อง (숙정공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกคย็อง (숙경공주) พระราชธิดาของพระนางอินซ็อน ตระกูลจาง แห่งท็อกซู เจ้าหญิงซุกนย็อง (숙녕옹주) พระราชธิดาของพระสนมอันบิน ตระกูลอี แห่งคยองจู เจ้าหญิงอึยซุน (의순공주) พระธิดาบุญธรรมของพระนางอินซ็อน ตระกูลจาง แห่งท็อกซู พงศาวลี